b'\n_START_ARTICLE_\nGea (revija)\n_START_PARAGRAPH_\nGea je slovenska poljudnoznanstvena revija, namenjena odraslim in mladim bralcem. _NEWLINE_Izide vsako prvo sredo v mesecu, na leto torej 12 \xc5\xa1tevilk po 84 strani. Trenutna odgovorna urednic je Anja Leskovar, izdaja pa jo Mladinska knjiga Zalo\xc5\xbeba.\n_START_SECTION_\nZgodovina revije\n_START_PARAGRAPH_\nPrva \xc5\xa1tevilka revije Gea je iz\xc5\xa1la septembra 1990. To ni bila nova revija, temve\xc4\x8d naslednica revije Pionir, ki je spremljala mnogo generacij. Ime so spremenili zaradi prakti\xc4\x8dnih razlogov (opustitev morebitne povezave z otroki v socialisti\xc4\x8dnem obdobju, ki so se v \xc4\x8dasu osnovne \xc5\xa1ole imenovali pionirji). Z leti se je revija Pionir spreminjala v poljudnoznanstveno revijo, ki ni bila ve\xc4\x8d namenjena zgolj u\xc4\x8dencem osnovne \xc5\xa1ole, temve\xc4\x8d tudi ostalim, ki jih to podro\xc4\x8dje zanima. Ogrodje in osnovni moto revije (odkrivanje neznanega in znanega sveta) sta ostala, dodali pa so ji veliko novosti.\n_START_SECTION_\nVsebinska zasnova\n_START_PARAGRAPH_\nVsebina vsake \xc5\xa1tevilke je izbrana tako, da se v njej najde razli\xc4\x8dna podro\xc4\x8dja kot so naravoslovje, dru\xc5\xbeboslovje, umetnost, kultura, \xc5\xa1port, potopise in reporta\xc5\xbee z vsega sveta. _NEWLINE_Tema meseca je najobse\xc5\xbenej\xc5\xa1a rubrika, ki podrobno obdela eno izmed podro\xc4\x8dij. Poleg tega je v vsaki \xc5\xa1tevilki rubrika \xc5\xbdiva znanost, v kateri se najde zanimivosti in novosti iz podro\xc4\x8dja znanosti. Pou\xc4\x8dno, zanimivo in slikovito predstavitev o Zemlji, pa se lahko najde pod rubriko Zemlja iz prve roke. Revija ponuja tudi \xc5\xa1tevilne druge \xc4\x8dlanke s temami, kot so vesolje, svet, \xc5\xbeivali, rastline, umetnost, kultura in zgodovina. Napisanih je tudi veliko \xc4\x8dlankov o Sloveniji in njenih naravnih, kulturnih, arheolo\xc5\xa1kih in drugih zna\xc4\x8dilnostih. Revija spodbuja bralce k odkrivanju manj znanih ali nepoznanih obmo\xc4\x8dji Slovenije._NEWLINE_Pri ustvarjanju revije sodelujejo mnogi strokovnjaki iz posameznih podro\xc4\x8dji, ki skrbijo, da je vsebina \xc4\x8dim bolj pestra, zanimiva in hkrati aktualna. Besedila oziroma \xc4\x8dlanki so napisani poljudno, vendar strokovno, zato Gea lahko slu\xc5\xbei kot odli\xc4\x8den vir informacij in slikovnega gradiva.'